Lo qu’asocedió depués vien en tolos llibros d’Historia. Un dictadorucu llamáu Francisco Macías Nguema xubió al poder y bien ceo desfízose de tolos sos oponentes. Concentró tolos poderes, creó un partíu únicu y llevó al so país a la ruina más grande. Diez años depués, un sobrín suyu, un tal Teodoro Obiang, derrocólu pero non meyoró muncho al so antecesor. En fin, el que tenga interés abásta-y echar una güeyada a la Wikipedia. Munches veces, como lo faigo agora, alcordéme d’aquel piñu de rapazos, curiosos, estudiaos, qu’un día con arguyu ya ilusión al cruzase con unos «colonizadores» españoles-yos dixeron «ya somos libres», y pensé en qué sería d’ellos. ¿Prosperaríen naquel país nuevu, llibre, que lo tenía too per delantre, o caeríen esbarrumbaos (encarcelaos, asesinaos, espulsaos...) a manes d’aquel innombrable dictador que, paradoxa, acabamos de nombrar. Nun ye una entruga retórica, ye una entruga real que me fice munches veces.
#000003
Que nun se m’interprete mal: Yá sé qu’esto que cuento nun tien nada que ver colo que pasó güei en dos Parllamentos separtaos per unos cientos de kilómetros. Pero, a veces, la mente esnala al so aire y viénen-y coses ensin munchu sentíu, como cuando suañamos y nun somos a controlala. En fin, nada tien que ver con nada. Pero tamién el movimientu d’una caparina dicen que pue producir un tornáu. Vete a saber si ye verdá.
#000004
«¡Todos a la cárcel!» Como Berlanga
#000005
Nací en 1944, o seya, un añu enantes que los Americanos tiraren la bomba atómica sobre Hiroshima, colo que darréu pescancié a qué clas de mundu llegare.
Medré como un neñu normal, nada facía presaxar qu’un día pudiere algamar a tener un Blog como ésti. Pero, pese a esi gran trunfu, tengo de confesar que la mio verdadera vocación foi siempre la de ser futbolista. Non un futbolista cualquiera, sinón delanteru centru del Sporting. Por ello, el mio gran suañu cumplíu foi xugar un partíu n’El Molinón y poder marcar ellí dos goles. Entovía suaño con ello.
#000006
Conceyu Bable-Xixón y «Las Candelas»
#000010